Villarreal CF

Villarreal Club de Fútbol on jalkapalloseura 48 000 asukkaan Vila-realin kaupungista Valencian itsehallintoalueelta, Espanjasta. Seuran edustusjoukkue pelaa maan korkeimmalla sarjatasolla Primera Divisiónissa. Joukkue pelaa kotiottelunsa 25 000 -paikkaisella Estadio de la Cerámica -stadionilla. Villarreal voitti Eurooppa-liigan kaudella 2020–2021. Primera Divisiónissa se on parhaimmillaan sijoittunut toiseksi kaudella 2007–2008. Seuran kutsumanimi on Submarino Amarillo (). Villarrealin reservijoukkue Villarreal B nousi ensimmäistä kertaa historiassaan Segunda Divisióniin kaudeksi 2009–2010. == Historiaa == Seura perustettiin 10. maaliskuuta vuonna 1923. Se pelasi paikallisissa sarjoissa ennen sisällissotaa, jolloin koko Espanjan jalkapallotoiminta lakkasi. Sodan jälkeen se jatkoi pelaamistaan paikallisissa sarjoissa ja kolmannella sarjatasolla Tercera Divisiónissa ennen kuin se kaudeksi 1970–1971 nousi Segunda Divisióniin, mistä se kuitenkin putosi takaisin Terceraan vain kahden kauden jälkeen. Pelattuaan muutaman kauden ajan Segunda División B:ssä 1980-luvun loppupuolella Villarreal nousi Segunda Divisióniin jälleen kaudeksi 1992–1993. Kaudeksi 1998–1999 joukkue nousi pääsarja Primera Divisióniin, missä se kuitenkin säilyi vain yhden kauden ajan. Kaudella 1999–2000 se sijoittui Segundassa kolmanneksi, mikä tiesi jälleen nousua korkeimmalle sarjatasolle, tällä kertaa pysyvästi. Kesällä 2003 joukkue voitti Intertoto-cupin, missä se peittosi loppuottelussa friisiläisseura Heerenveenin, ja pääsi tätä kautta mukaan UEFA Cupiin. Joukkue eteni Uefa-cupissa välieriin saakka, missä se kuitenkin joutui taipumaan paikallisvastustaja Valencialle. Seuraavana kesänä joukkue voitti jälleen Intertoto-cupin ja pääsi Uefa-cupiin, missä se tällä kertaa eteni puolivälieriin saakka ja putosi alankomaalaisseura Alkmaarille. Kaudella 2005–2006 joukkue esitti jälleen hyviä otteita eurokentillä ja eteni Mestarien liigan välieriin, jossa se puolestaan hävisi englantilaiselle Arsenalille. Kaudella 2006–2007 Villarrealin sijoitus Espanjan pääsarjassa oli viides, ja seuraavalla kaudella joukkue ylsi peräti toiseksi, ansaiten suoran paikan kauden 2008–2009 Mestarien liigan lohkovaiheeseen, jossa se pelasi samassa lohkossa englantilaisen Manchester Unitedin, skotlantilaisen Celticin ja tanskalaisen Aalborgin kanssa. Villarreal sijoittui lohkossa toiseksi edeten näin jatkopeleihin, jossa se kohtasi kreikkalaisen Panathinaikosin. Ensimmäisessä osaottelussa joukkue jäi El Madrigalilla tasoihin, mutta toisessa osaottelussa Villarreal voitti Panathinaikoksen vieraissa 1–2, jatkaen puolivälieriin, jossa vastaan asettui englantilainen Arsenal. Arsenal eteni kyseisestä otteluparista jatkoon yhteismaalein 4–1. == Edustusjoukkueen pelaajat == :Päivitetty 24. elokuuta 2024. {| style="width: 250px;" Maalivahdit 1 Luiz Júnior 13 Diego Conde Puolustajat 2 Logan Costa 3 Raúl Albiol (c) 4 Eric Bailly 5 Willy Kambwala 8 Juan Foyth 12 Juan Bernat 17 Kiko Femenía 23 Sergi Cardona 24 Alfonso Pedraza 26 Pau Navarro === Entisiä pelaajia === Espanja: * David Albelda (1996–1999) * Miguel Ángel Angulo (1996–1997) * César Arzo (2002–2008) * Javier Calleja (1999–2006) * Thomas Christiansen (1997–1999) * David Fuster (2009–2010) * Antonio Guayre (2001–2006) * Jordi Pablo (2009) * José Mari (2003–2007) * Josemi (2006–2008) * Josico (2002–2008) * Joseba Llorente (2008–2010) * José Francisco Molina (1993–1994) * Andrés Palop (1997–1999) * Jonathan Pereira (2006–2010) * Pepe Reina (2002–2005) * Ricky (1994–1996) * Javi Venta (1999–2010) Etelä- Amerikka: * Rodolfo Arruabarrena (2000–2007) * Fabricio Coloccini (2003–2004) * Damián Escudero (2008–2010) * Fabricio Fuentes (2006–2009) * Ariel Ibagaza (2008–2010) * Juan Román Riquelme (2003–2008) * Juan Pablo Sorín (2004–2006) * Juliano Belletti (2002–2004) * Edmílson (2008–2009) * Matías Fernández (2007–2009) * Mathias Vidangossy (2007–2009) * Antonio Valencia (2005–2008) * Martín Cáceres (2007–2008) * Sebastián Eguren (2008–2010) * Diego Forlán (2004–2007) * Diego Godín (2007–2010) * Sebastián Viera (2005–2009) Afrikka: * Serge N'Gal (2002–2003) Eurooppa: * Jan Kromkamp (2005–2006) * Alessio Tacchinardi (2005–2007) * Pascal Cygan (2006–2009) * Rio Antonio Mavuba (2007–2008) * Robert Pirès (2006–2010) * Jon Dahl Tomasson (2007–2008) * Nihat Kahveci (2006–2009) * Giuseppe Rossi (2007–2013) == Entisiä päävalmentajia == * Julio Raúl González (1990–1991) * Carlos Simón Server (1991–1992) * David Vidal (1995–1996) * José Antonio Irulegui (1996–1999) * Joaquín Caparrós (1999–2001) * Víctor Muñoz (2001–2003) * Benito Floro (2003–2004) * Manuel Pellegrini (2004–2009) * Ernesto Valverde (2009–1/2010) * Juan Carlos Garrido (2/2010–12/2011) * José Francisco Molina (12/2011–3/2012) * Luis García Plaza (12/2018–1/2019) * Javier Calleja (1/2019–2020) * Unai Emery (2020–10/2022) == Lähteet == == Aiheesta muualla == * Villarrealin virallinen sivusto Luokka:Espanjalaiset jalkapalloseurat Luokka:Castellón